मनोरंजक प्रस्तुतियां दी, फिर मिले उपहार
जावरा | जैन सोशल ग्रुप जावरा सेंट्रल की पारिवारिक सभा सोमवार को खाचरौद नाका स्थित रिसोर्ट में हुई। सांस्कृतिक कार्यक्रम व विभिन्न मनोरंजक प्रतियोगिताएं हुई। ग्रुप अध्यक्ष सुरेश पगारिया, सचिव अंतिम कियावत ने बताया प्रतियोगिता में 40 सदस्यों ने भाग लिया। जिन्हें शेखर नाहर की तरफ से उपहार भेंट किए गए। ग्रुप पदाधिकारियों ने सम्मेद शिखर यात्रा के लाभार्थी परिवारों का शॉल-माला से बहुमान किया। अंतिम कियावत ने सचिवीय प्रतिवेदन प्रस्तुत किया। बेस्ट ड्रेस कपल के विजेता महावीर डांगी, प्रतीक सावनसुखा थे। सुरेश मेहता, प्रकाश कांठेड़, श्रेणिक धारीवाल, कमल चपड़ोद, विनोद लुनिया, फतेहलाल बुरड़, संजय करनावट, ललित जैन आदि मौजूद थे। संचालन राजकुमार मारवाड़ी ने किया। आभार अनिल पावेचा ने माना।
hin_Deva hin_Deva